Insula de Jarvis

Le Insula de Jarvis es un insula de 4,5 km2 e sin habitante. Illo es locate in le sud del Pacifico circa le medio inter Hawaii e Insulas de Cook. Illo es proxime al equator. Le insula es plan e difficile vider. Illo ha nulle aqua dulce e multo poc pluvia. Illo es principalmente un loco pro aves e animales marin. Plantas basse solo existe in le insula. 

Le prime vista cognoscite del insula esseva del britannos in 1821. Le nave esseva possedite de tres fratres Jarvis.

Proque le insula habeva multe aves, le insula habeva anque multo stercore de aves. Isto es un bon fertilisante de solo, appellate "guano".

Volante plus terra e commercio profitabile, le Statos Unite creava le Acto de insulas con guano in 1856. Iste lege permitteva citatanos del Statos Unite posseder insulas con guano pro le Statos Unite.

Assi le Statos Unite possedeva le insula in 1857. In 1858 statouniteses comenciava a excavar le guano. Le insula esseva abandonate in 1879, lassante poc edificios de ligno e 8.000 tonnas de guano.

Post isto Nove Zelanda prendeva le commercio. Un sol obrero lassate al insula se occideva in 1883.

In 1889 le Regno Unite pretendeva le possession del insula. Illes excavava le guano usque a 1899.

In 1913 le nave Amaranth de San Francisco collideva con le insula. Le marineros escappava in duo barcas.

In 1935 le Statos Unite pretendeva de novo le possession del insula. Poc casas e un station meteolorogic esseva construite, e le loco esseva nominate Millersville. In 1942 un nave submarin japonese discargava foco contra le habitantes. Illes esseva tosto removite per un nave statounitese.

In 1958 un tempesta rar destrueva tote edificios de ligno del insula.

Ora le insula es un territorio del Statos Unite pro preservar natura. Le introduction de rattos al insula ha destruite multe aves del insula, que produceva le guano. 

Referentias

https://www.fws.gov/refuge/jarvis-island/about-us

https://www.jarvisisland.info/history.html